पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन के दौरान दुकानें खोलने, सोशल डिस्टेंसिंग का पालन ना करने तथा धरना प्रदर्शन करने के आरोप में पुलिस ने 6 अलग-अलग मामलों में 50 से अधिक लोगों पर मामला दर्ज किया है। हवलदार गुरचरण सिंह मुताबिक 4 मई को आरोपी लोकेश कुमार वासी आर्य समाज चौक बठिंडा ने लॉकडाउन के दौरान कोर्ट रोड नजदीक महणा चौक पर स्थित अपनी लेस व गोटे की दुकान खोल रखी थी। जिसके खिलाफ थाना कोतवाली में केस दर्ज कर जमानत पर रिहा कर दिया गया। इसी तरह हवलदार गुरप्रीत सिंह के मुताबिक आरोपी कमलजीत सिंह वासी माता रानी वाली गली बठिंडा, अमृतपाल सिंह वासी पावर हाउस रोड बठिंडा तथा राकेश कुमार ने फौजी चौक पर दुकानें खोल रखीं थीं।
एएसआई गुरमेल सिंह मुताबिक आरोपी लक्खी राम वासी नई बस्ती बठिंडा ने लॉकडाउन के दौरान बस स्टैंड के पास स्थित अपनी दुकान खोल रखी थी। जिसके खिलाफ कोतवाली में केस दर्ज किया गया है। एसआई दलजीत सिंह के मुताबिक लॉकडाउन के दौरान कमलजीत सिंह वासी महमा सरजा, गुरदेव सिंह गोनियाना मंडी तथा उनके साथ मौजूद 20/25 अज्ञात व्यक्ति फौजी चौक धरना दे रहे थे। पुलिस ने मौके पर पहुंचकर आरोपियों को काबू कर लिया। लखविंदर सिंह तथा गुरदेव को जमानत पर रिहा कर दिया है।
भीड़ जमा करने व प्रदर्शन करने पर किया पर्चा
एएसआई सुखपाल सिंह के मुताबिक 4 मई को रमेश कुमार, हरविंदरपाल सिंह, भगत राम, रौबिन, नरेश कुमार, यशपाल सिंगला, विक्की पीजे वाला तथा मिंटू वासी गोनियाना मंडी पंचायती धर्मशाला गोनियाना मंडी में दुकानदार तथा व्यापारियों का 80/90 लोगों की भीड़ जमा कर उन्हें दुकानें खोलने के लिए उकसा रहे थे। जिनके खिलाफ थाना नहियांवाला में केस दर्ज किया गया है। इसी तरह एएसआई रणजीत सिंह के मुताबिक मिठू सिंह, मलकीत सिंह, अमरीक सिंह,जगदीप सिंह, गुरमीत सिंह,जगमीत सिंह, जसवीर, राजविंदर सिंह, बलजिंदर पर केस दर्ज किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn